AQSh Janubiy Koreyada raketaga qarshi himoya batareyasini joylashtirdi

AQSh KXDR sun’iy yo‘ldoshli raketa uchirganiga javoban Janubiy Koreya hududida vaqtincha qo‘shimcha raketaga qarshi himoya batareyasini joylashtirdi. Bu haqda “Interfaks” xabar bermoqda.

Janubiy Koreyadagi AQSh harbiy qo‘mondonligining ma’lum qilishicha, batareya ishtirokida Seul yaqinidagi Osan aviabazasida Patriot tizimini qo‘llagan holda mashg‘ulotlar o‘tkazilgan. “Bunday mashqlar Shimoliy Koreya tomonidan amalga oshirilishi mumkin bo‘lgan hujumlardan himoyalanishga doim tayyor ekanligimizdan dalolat beradi”, — deya ta’kidlagan general-leytenant Tomas Vandal.
Eslatib o‘tamiz, oldinroq Janubiy Koreya va AQSh Koreya yarimorolida yangi THAAD (Terminal High Altitude Area Defense) raketaga qarshi himoya tizimi joylashtirilishi yuzasidan rasmiy muzokaralarni boshlashi bildirilgandi.